สำนักข่าว Thomson Reuters ชี้ รัสเซียกำลังสูญเสียแรงจูงใจ ในการดึงดูดบุคลากร ทางด้านวิทยาศาสตร์
รายงานล่าสุดโดยสำนักข่าว Thomson Reuters ชี้ว่า รัสเซียกำลังสูญเสียแรงจูงใจ ในการดึงดูดบุคลากร ทางด้านวิทยาศาสตร์ และอุตสากรรมที่เกี่ยว
รายงานของThomsonReuters ระบุว่า ขณะนี้วงการวิทยาศาสตร์รัสเซียกำลังประสบปัญหาขาดแคลนงบประมาณ นับตั้งแต่การล่มสลายของสหภาพโซเวียตเมื่อปี 1991ปัจจุบันเงินทุนเพื่อการวิจัยของสถาบันวิจัยสำคัญๆ ของรัสเซียมีสัดส่วนไม่ถึง 5%เมื่อเทียบกับเงินลงทุนด้านการวิจัยในสหรัฐ เมื่อเดือนธันวาคมประธานาธิบดีรัสเซีย ดิมิทริ เมดเวเยฟ วิพากษ์วิจารณ์บริษัท Rosneft ของรัฐบาลรัสเซียซึ่งเป็นเจ้าของแหล่งน้ำมัน และก๊าซธรรมชาติขนาดใหญ่ที่สุดในโลกเกี่ยวกับเรื่องที่ Rosneft ลงทุนเพียง 0.015%ของรายได้ทั้งหมด กับการวิจัยและพัฒนา ประธานาธิบดีเมดเวเยฟกล่าวว่าต้องมีการปรับเปลี่ยนแนวคิด และปรัชญาการทำธุรกิจเสียใหม่ และกระตุ้นให้ชาวรัสเซียหันมาให้ความสำคัญกับเรื่องนี้มากขึ้น ในขณะเดียวกันรัสเซียประสบปัญหาสมองไหลมาตั้งแต่ปี 1991 โดยรายงานของ Thomson Reuters ชี้ว่า นักวิทยาศาสตร์รัสเซียราว 8 หมื่นคน เดินทางไปทำงานยังประเทศอื่น เพื่อรับเงินเดือนและเงินทุนที่สูงกว่ารวมทั้งมีสิ่งอำนวยความสะดวกด้านต่างๆที่ดีกว่าในรัสเซีย คุณ MikhailDelyagin ผอ. สถาบันวิจัยปัญหาด้านโลกาภิวัฒน์ในกรุงมอสโคว์ ระบุว่าทั้งสภาพแวดล้อมการทำงานที่ไม่ดี ระบบการบริหารงานของรัฐบาลที่คร่ำครึ และล้าสมัยล้วนเป็นปัจจัยที่ผลักดันให้เกิดปัญหาสมองไหลมากขึ้น คุณ Delyagin กล่าวว่า บรรดานักวิทยาศาสตร์ที่เขาทำงานด้วย ต่างรู้สึกว่าตนเป็นทาส ที่ทำงานให้กับคนที่ไม่สนใจและไม่รู้ว่ากำลังทำอะไรอยู่และว่าการบริหารจัดการของสถาบันต่างๆ ยังคงล้าหลังอย่างน้อย 10-20 ปี ทางด้านคุณพาเวลเฟลเกนฮาวเออร์ นักวิเคราะห์ด้านการทหารในรัสเซีย ระบุว่านักวิทยาศาสตร์ที่ทำงานกับรัฐบาลรัสเซียส่วนใหญ่อายุมากกว่า 50 ปี ในขณะที่คนรุ่นใหม่ๆ ต่างพากันหางานที่เงินเดือนสูงกว่านอกจากนี้ มหาวิทยาลัยต่างๆ ในรัสเซียยังไม่สามารถถ่ายทอดความรู้ให้แก่นักศีกษารุ่นใหม่ๆได้ดีพอ ประธานาธิบดีเมดเวเยฟเคยแนะนำว่ารัสเซียควรดึงดูดนักวิทยาศาสตร์ต่างชาติ ให้มาฟื้นฟูวงการวิทยาศาสตร์รัสเซียบ้างแต่คุณ MikhailDelyagin บอกว่าผู้เชี่ยวชาญต่างชาตินั้น อาจส่งผลลบต่อผลประโยชน์ในด้านน้ำมันของรัสเซียเอง นักเศรษฐศาสตร์ผู้นี้เห็นว่ารัสเซียไม่ได้ต้องการผู้เชี่ยวชาญ ด้านเทคโนโลยีชีวภาพหรือด้านการประหยัดพลังงานเพราะการดึงคนเหล่านั้นเข้ามา หมายถึงความขัดแย้ง กับระบบการผูกขาดด้านพลังงานของรัสเซียเนื่องจากการประหยัดพลังงาน ก็คือกำไรด้านพลังงานที่ลดลงนั่นเอง ในขณะเดียวกันคุณ Mikhail Khodorkovskyนักวิจารณ์อีกผู้หนึ่ง และอดีตผู้บริหารของบริษัทน้ำมันYukos ให้ความเห็นว่า ความต้องการบุคลากรด้านวิทยาศาสตร์พื้นฐาน และวิทยาศาสตร์ประยุกต์ในรัสเซียกำลังลดลงในทางกลับกันความกระหายในวัตถุดิบเพื่อผลิตสินค้าและการคอร์รับชั่นกลับเพิ่มสูงขึ้น